text: Tuborg erobrer Jelling-festivalen
  27 november 2013 kl. 07.30
  Der bliver drukket Tuborg på Jelling-festivalen til sommer. Royal Unibrew er ude.
  I en årrække har det været øl fra Royal Unibrew, der er blevet drukket på Jelling Musikfestival.
  Men til sommer bliver det Tuborg, der drikkes.
  - En gang imellem er det sundt og godt for en organisation eller virksomhed at få nyt blod og dermed tilført ny energi. Det er netop derfor har vi valgt Tuborg som ny samarbejdspartner, siger Lars Charlie Mortensen fra Jelling Musikfestival.
  Næste års festival finder sted de sidste fire dage i maj.
  